open-index/open-wikipedia-markdown huggingface dataset:
Pobo squamish

Os **squamish** (ou en lingua squamish: *Sḵwx̱wú7mesh snichim*, o "7" representa unha oclusiva glotal) son un pobo indíxena orixinario da costa noroeste do Pacífico do Canadá. En 2012, a cifra de membros rexistrados na Nación Squamish era de 3&nbsp;893. A súa lingua, o squamish ou *Sḵwx̱wú7mesh snichim*, forma parte das linguas salish da costa, e considérase case extinta xa que só contaba con 10 falantes fluídos no ano 2010.

## Notas 
## Véxase tamén 
### Bibliografía 
* Barman, Jean (2007) [2005]. ''Stanley Park's Secret: The Forgotten Families of Whoi Whoi, Kanaka Ranch and Brockton Point*. Madeira Park, BC: Harbour Publishing. .
* 
* Clark, Ella E. *Indian Legends of the Pacific Northwest''. University of California Press, 2003. .
* Hill-tout, Charles. "Salish People: Volume II: the Squamish and the Lillooet". Talonbooks, 1978. 
* Efron, Sarah. Squamish Speakers Keep Language Alive.  Georgia Straight. Consultado o 28 de xaneiro de 2008.
* First Heritage Archaeological Consulting Squamish Traditional Study – Consultado o 15 de abril de 2008.
Lingua squamish

O **squamish** (*Sḵwx̱wú7mesh sníchim*; [sqʷχʷoʔməʃ snit͡ʃim]; onde sníchim quere dicir lingua) é unha lingua salish da costa falada polo pobo squamish que habita no noroeste do Pacífico canadense. É falada na área do suroeste na Columbia Británica, no Canadá, centrándose nas comunidades das reservas en Squamish, North Vancouver e West Vancouver. O squamish está estreitamente relacionado coas linguas sechelt, halkomelem e nooksack. O squamish está clasificado como en perigo crítico polo Libro Vermello das Linguas Ameazadas da UNESCO.

O seu sistema de escrita é o sḵwx̱wú7mesh (1990).

## Notas
Ronald J. Grabe

**Ronald John Grabe**, nado en Nova York o 13 de xuño de 1945, é un astronauta estadounidense que formou parte das misións STS-51-J, STS-30, STS-42 e STS-57.

## Traxectoria
Grabe graduouse en enxeñería pola Academia da Forza Aérea dos Estados Unidos en 1966. Estudou aeronáutica na Technische Hochschule, en Darmstadt, en 1967.

Foi seleccionado como astronauta pola NASA en decembro de 1994. Participou nas misións STS-51-J, STS-30, STS-42 e STS-57, pasando un total de 48,64 días no espazo.

## Notas 
## Véxase tamén 
### Outros artigos 
*STS-51-J
*STS-30
*STS-42
*STS-57
Beatrice Hicks

**Beatrice Alice Hicks**, nada en Orange (Nova Jersey) o 2 de xaneiro de 1919 e finada en Pricenton (Nova Jersey) o 21 de outubro de 1979, foi a primeira muller enxeñeira  en ser contratada pola compañía estadounidense de enxeñaría eléctrica Western Electric e a primeira presidenta da Sociedade de Mulleres Enxeñeiras (SWE). A pesar de ingresar no campo da enxeñaría nun momento onde era considerada como unha carreira inapropiada para as mulleres, Hicks tamén ocupou unha variedade de posicións de liderado e co tempo converteuse na dona dunha empresa de enxeñaría. Hicks tamén desenvolveu un indicador de densidade de gas que se utilizou no programa espacial dos Estados Unidos, nos sistemas de ignición dos foguetes Saturno V que lanzaron as misións do  proxecto Apollo.

## Traxectoria 
Beatrice A. Hicks era  filla de Florence Benedict e do enxeñeiro químico William Lux Hicks. Hicks, decidiu a  idade temperá que desexaba ser enxeñeira, despois de contemplar o Empire State Building e o George Washington Bridge co seu pai. Mentres a súa nai e pai apoiárona e non se opuxeron á carreira desexada por Hicks, algúns dos seus profesores e compañeiros trataron de disuadila de converterse en enxeñeira, véndoo como un papel socialmente inaceptable para unha muller. En 1935  graduouse na Orange High School e en 1939 obtivo en Newark Collage of Engineering (agora New Xersei Institute of Technology) a licenciatura en enxeñaría química, Durante a universidade, Hicks traballou na oficina de tesouraría dunha tenda de Abercrombie & Fitch, como telefonista e na biblioteca da universidade. Despois de recibir a súa licenciatura, Hicks quedou en Newark College of Engineering durante tres anos como asistente de investigación, onde estudou a historia dos inventos de Edward Weston e tomou clases adicionais pola noite.

En 1942 Hicks comezou a traballar na Western Electric Company, deseñando e probando osciladores de cristal de cuarzo en Kearny, New Xersei. da que foi  presidenta durante dous mandatos consecutivos, de 1950 a 1952.
* Recibiu *doutoramentos honorarios* de Hobart e William Smith College, Rensselaer Polytechnic Institute, Stevens Institute of Technology e Worcester Polytechnic Institute.
* Foi a primeira muller en recibir un *doutoramento honorario* de Rensselaer Polytechnic Institute.
* Foi membro da *American Society of Mechanical Engineers* e o *Institute of Electrical and Electronics Engineers*.

## Notas 
## Véxase tamén 
### Outros artigos 
* Mulleres enxeñeiras
* Historia das mulleres na enxeñaría
Georgi Grechko

**Georgi Mikhailovich Grechko**, nado en Leningrado (actual San Petersburgo) o 25 de maio de 1931, é un cosmonauta retirado que formou parte das misións Soiuz 17, Soiuz 26, Soiuz T-14, Soiuz 27 e Soiuz T-13.

## Traxectoria
Grechko ten un doutoramento en ciencias físicas e matemáticas. É enxeñeiro civil e traballou para a OKB 1 de Koroliov. Participou como cosmonauta nas misións Soiuz 17, Soiuz 26, Soiuz T-14, Soiuz 27 e Soiuz T-13, pasando un total de 134,86 días no espazo.

## Notas 
## Véxase tamén 
### Outros artigos 
*Soiuz 17
*Soiuz 26
*Soiuz T-14
*Soiuz 27
*Soiuz T-13
Euparkeria

***Euparkeria*** (que quere dicir "bo animal de Parker", nomeado na honra de W.K. Parker) é un xénero extinto de arcosauriformes do Triásico medio atopado en Suráfrica. Foi un réptil pequeno que viviu hai 245-230 millóns de anos, e estaba relacionado cos devanceiros dos arcosauros, un grupo que inclúe dinosauros, pterosauros, paxaros modernos e crocodilianos.

## Notas
Ornithosuchus

***Ornithosuchus*** (que quere dicir "crocodilo paxaro") é un xénero extinto de pseudosuquios do Triásico serodio (Carniano), con restos fósiles atopados en Escocia. Orixinalmente críase que era o devanceiro de dinosauros carnosaurianos (como o *Allosaurus*). Porén, agora sábese que estaba máis estreitamente relacionado cos crocodilianos que cos dinosauros.

Malia a súa relación cos crocodilos, *Ornithosuchus* era quen de camiñar nas súas patas traseiras, como moitos dinosauros. Porén, é probable que pasase a maior parte do tempo sobre catro patas, sendo só bípede cando precisaba correr rapidamente. A súa caveira tamén lembra á dos dinosauros terópodos, mais moitos dos trazos primitivos incluíron a presenza de cinco dedos en cada pata e a dobre fileira de placas blindadas ó longo do lombo do animal. Estímase que o tamaño do *Ornithosuchus* era duns 4 metros.

## Notas 
## Véxase tamén 
### Bibliografía 
* Walker, A.D. (1964). "Triassic reptiles from the Elgin area: *Ornithosuchus* and the origin of carnosaurs". *Philosophical Transactions of the Royal Society of London. Series B, Biological Sciences*, 248(744): 53-134.
Desmatosuchus

***Desmatosuchus*** (do grego δεσμός *desmos* 'ligazón' + σοῦχος *soûkhos* 'crocodilo') é un xénero extinto de arcosauros pertencente á orde Aetosauria. Viviu durante o Triásico serodio.

## Descrición 
esquerda|miniatura|D. spurensis comparado cun humano
*Desmatosuchus* foi un gran cuadrúpede de 4,5 metros de lonxitude.

## Notas
Erythrosuchus

***Erythrosuchus*** (que quere dicir *crocodilo vermello*) é un xénero extinto de réptiles arcosauriformes do Triásico cuxos restos foron descubertos en Suráfrica.

## Notas
Ticinosuchus

***Ticinosuchus*** é un xénero extinto de pseudosuquio arcosauro do Triásico medio cuxos restos foron atopados en Suíza e Italia.

## Notas 
## Véxase tamén 
### Bibliografía 
* Krebs, B. (1965). *Ticinosuchus ferox* nov. gen. nov. sp. Ein neuer Pseudosuchier aus der Trias des Monte San Giorgio. *Neues Jahrbuch fur Geologie und Paläontology, Abhandlungen* **81**: 1–140.
* Sill, W.D. (1974). The anatomy of *Saurosuchus galilei* and the relationships of the rauisuchid thecodonts. *Bulletin of the Museum of Comparative Zoology* **146**: 317–362.
Hylonomus

***Hylonomus*** (*hylo-* "bosque" + *nomos* "morador") é un xénero extinto de réptiles que viviu hai 312 millóns de anos durante o período Carbonífero serodio.

## Notas
Lista Real de Abidos

[thumb|right|250px| O inicio da lista real, mostrando a Seti e ao seu fillo, [Ramesses II, no camiño para facer unha oferta a Ptah - Seker - Osiris, en nome dos seus 72 antepasados, o contido da lista real. Ramesses represéntase sostendo un pequeno botafumeiro.]]
A **Lista real de Abidos**, tamén coñecida como a *Tabela de Abidos*, é unha lista dos nomes de setenta e seis faraóns do antigo Exipto, atopados nunha parede do Templo de Seti I en Abidos, Exipto. Consta de tres ringleiras de trinta e oito cartuchos (bordos que encerran o nome dun faraón) en cada liña. As dúas filas superiores conteñen nomes dos faraóns, mentres que a terceira fila simplemente repite o nome de trono de Seti I e o Nome de Sa-Ra.

Ademais de fornecer a orde dos faraóns do Antigo Reino, é a única fonte ata a data do nome de moitos dos faraóns das Sétima e Oitava Dinastías, polo que a lista é moi valorada por iso. .

Esta lista omite os nomes de moitos faraóns anteriores que aparentemente foron considerados ilexítimos, como o Hicsos, Hatshepsut, Akhenatón, Semenkhkare, Tutankhamon e Ay.

## Contidos da lista real 
645x645px| center | thumb | Debuxo dos cartuchos na lista real de Abidos.

### Primeira Dinastía 
### Segunda dinastía
### Terceira Dinastía
### Cuarta dinastía
### Quinta dinastía
### Sexta dinastía
### Oitava dinastía
### Onceava / duocécima dinastía
### Décimo oitava dinastía
### Décimo novena dinastía
## Notas
;Referencias

## Véxase tamén
* Lista real de Karnak
* Pedra de Palermo
* Tabela de Saqqara
* Lista real de Turín

### Ligazóns externas
*Tabela de Abidos
*Lista real de Abidos
Gravity Probe B

**Gravity Probe B**, tamén coñecido polo seu acrónimo **GP **, foi un satélite artificial da NASA lanzado o 20 de abril de 2004 mediante un foguete Delta 7920 desde a Base Vandenberg da Forza Aérea.

## Características 
GP B foi un satélite experimental desenvolvido pola NASA e a Universidade de Stanford para comprobar dúas predicións da relatividade xeral de Einstein. O experimento comprobou con alta precisión pequenísimos cambios na dirección de rotación de catro xiroscopios contidos no satélite, en órbita polar a 650 km da Terra. Os xiroscopios mediron como o espazotempo se distorsiona pola presenza da Terra e como a súa rotación arrastra o espazotempo ao seu arredor.

A misión ten unha longa historia, cos primeiros pasos dados en 1964 para valorar a posibilidade de facer unha misión así. En 1985 a NASA iniciou un estudo para facer parte do experimento a bordo do transbordador espacial antes de lanzar a misión completa por separado, pero o accidente do transbordador espacial Challenger cambiou os plans. En 1993 a NASA puxo os fondos para comezar a desenvolver a misión, que estive cerca de cancelarse varias veces por sobrecusto ata que finalmente foi lanzada en 2004.

## Notas 
## Véxase tamén 
### Outros artigos 
*Delta 7920
Gabrielle (filme de 2013)

***Gabrielle*** é un filme canadense de 2013 dirixido por Louise Archambault e protagonizado por Gabrielle Marion-Rivard no papel de Gabrielle, unha muller nova con síndrome de Williams que participa nun coro para adultos con discapacidades. Alí comeza unha relación romántica co seu compañeiro de coro Martin (Alexandre Landry).

O filme estreouse no Festival Internacional de Cinema de Locarno o 12 de agosto de 2013. Foi escollido como candidato do Canadá para o Óscar ó mellor filme internacional na 86ª edición dos premios, mais finalmente non foi nomeado.

## Personaxes 
[250px|miniatura|O director [Louise Archambault xunto con Gabrielle Marion-Rivard e Alexandre Landry.]]
* Gabrielle Marion-Rivard como Gabrielle
* Alexandre Landry como Martin
* Mélissa Désormeaux-Poulin como Sophie
* Vincent-Guillaume Otis como Rémi
* Benoit Gouin como Laurent
* Sébastien Ricard como Raphael
* Marie Gignac como nai de Martin
* Isabelle Vincent como nai de Gabrielle
* Robert Charlebois como el mesmo

## Véxase tamén 
### Outros artigos 
* Filmes do Canadá propostos ó Óscar ó mellor filme internacional
* Filmes propostos ó mellor filme internacional na 86ª edición dos Óscar

### Ligazóns externas 
*
William G. Gregory

**William George "Borneo" Gregory**, nado en Nova York o 14 de maio de 1957, é un astronauta estadounidense retirado que formou parte da misión STS-67.

## Traxectoria
Gregory graduouse en enxeñería pola Academia da Forza Aérea dos Estados Unidos en 1979, é máster en enxeñería mecánica pola Universidade de Columbia en 1980 e máster en xestión pola Universidade de Troy en 1984.

Foi seleccionado como astronauta pola NASA en xaneiro de 1990. Participou na misión STS-67, pasando un total de 16,63 días no espazo. Retirouse da NASA en verán de 1999.

## Notas 
## Véxase tamén 
### Outros artigos 
*STS-67
Frederick D. Gregory

**Frederick Drew Gregory**, nado en Washington, D.C. o 7 de xaneiro de 1941, é un astronauta estadounidense retirado que formou parte das misións STS-51-B, STS-33 e STS-44.

## Traxectoria
Gregory graduouse en ciencias pola Academia da Forza Aérea dos Estados Unidos en 1964 e é máster en sistemas de información pola Universidade George Washington en 1977.

Foi seleccionado como astronauta pola NASA en xaneiro de 1978. Participou nas misións STS-51-B, STS-33 e STS-44, pasando un total de 18,96 días no espazo. Retirouse da NASA en outubro de 2005.

## Notas 
## Véxase tamén 
### Outros artigos 
*STS-51-B
*STS-33
*STS-44
S. David Griggs

**Stanley David Griggs**, nado en Portland, Oregón, o 7 de setembro de 1939 e finado o 17 de xuño de 1989, foi un astronauta estadounidense que formou parte da misión STS-51-D.

## Traxectoria
Griggs graduouse en ciencias pola Academia Naval dos Estados Unidos en 1962, e era máster en administración pola Universidade George Washington en 1970.

Entrou a traballar como piloto de probas na NASA en xullo de 1970. En agosto de 1979 completou o adestramento para poder ser considerado como astronauta da NASA. Participou na misión STS-51-D, pasando un total de sete días no espazo. Finou o 17 de xuño de 1979 no accidente do aeroplano que pilotaba.

## Notas 
## Véxase tamén 
### Outros artigos 
*STS-51-D
Alessano

**Alessano** (en grego antigo Ἀλεξιανόν *Alexianón*) é unha vila e *comune*  da provincia de Lecce, na Puglia, no suroeste de Italia.

## Xeografía 
Situada no extremo sur da provincia, na península de Salento, a unha altitude media de 140 msnm, o municipio ocupa unha superficie de 28,69 km2, e no ano 2018 contaba cunha poboación de 6 391 habitantes, polo que a súa densidade de poboación nese ano era de 220 hab./km2.

## Evolución demográfica 

## Notas 
## Véxase tamén
Hugo Jamioy Juagibioy

**Hugo Jesús Jamioy Juagibioy**, nado en Waman Tabanók en 1971, é un poeta e contacontos

## Notas 
## Véxase tamén 
### Outros artigos 
* Lingua camsá
### Bibliografía 
* Cibreiro, Estrella e Francisca López. *Global Issues in Contemporary Hispanic Women Writers.* Routledge, 2012. .
Avo (moeda)

O **avo** (do sufixo portugués: *avo*) é a moeda divisionaria da pataca macaense, como unidade monetaria de Macau, e, ata 1959, tamén o foi da pataca timorense, unidade monetaria do Timor portugués. En ambos os sistemas, 100 avos corresponden a unha pataca.

## En Macau 
### Moedas 
[miniatura|Selo [Macau|macaense co valor en avos]]
Ata 1952 non se cuñaron moedas específicas para Macau. Para suplir esta necesidade circulaban moedas de 20 centavos da rexión chinesa de Cantón. En 1952 introducíronse as primeiras moedas de bronce de 5 e 10 avos, así como as de 50 avos de cuproníquel, xunto con outras expresadas na unidade principal (a pataca).

O latón substituíu o bronce nas moedas expresadas en avos da seguinte emisión, en 1967. En 1982 introduciuse unha nova serie de moeda divisionaria en latón con valores de 10, 20 e 50 avos. En 1993 as moedas de 20 avos cuñáronse de forma dodecagonal. 

## En Timor 
### Moedas 
[miniatura|[Selo postal|Selo timorense co valor en avos]]
En 1945, o Banco Nacional Ultramarino comezou a emitir unha serie de moedas de 10 avos, 20 avos e 50 avos. As súas características metrolóxicas correspondíanse coas das portuguesas de 20 centavos e de 1 e 2½ escudos. Estas emisións detivéronse en 1951.

### Billetes 
En 1940 introducíronse en Timor billetes fraccionarios de 5, 10 e 50 avos. Algúns destes billetes eran simples reestampaxes sobre billetes de avos macaenses.

## Notas 
## Véxase tamén 
### Bibliografía 
* Correia de Campos, J. A. (1932). *A Resolucão do Problema Monetario de Timor*. Sociedade Nacional de Tipografia. Lisboa.
* Ferraro Vaz, J. (1964). *Moeda de Timor*. Banco Nacional Ultramarino. Lisboa.
* Cuhaj G.; Michael T.; Miller H. (2011). *Standard Catalog of World Coins 1901-2000. 39 ed*. Krause Publications. ISBN 978-1-4402-1172-8
* Pick, A. (1994). *Standard Catalog of World Paper Money: General Issues (7th ed.)*. Krause Publications. ISBN 0-87341-207-9
* Pick, A. (1990). *Standard Catalog of World Paper Money: Specialized Issues (6th ed.)*. Krause Publications. ISBN 0-87341-149-8
* Sáez Salgado J. (1997). *O Papel Moeda das antigas Colónias Portuguesas *. Lisboa. Fundação Dr. António Cupertino de Miranda. ISBN 972-96694-3-0
### Outros artigos 
* Economía de Timor Leste
* Economía de Macau
### Ligazóns externas 
* Catálogo dos billetes de Timor
Dance Gavin Dance

**Dance Gavin Dance** é un grupo de rock estadounidense con orixe en Sacramento, California, formado no ano 2005. O grupo está composto polos vocalistas Tilian Pearson e Jon Mess, o guitarra Will Swan, o baixo Tim Feerick e o batería Matthew Mingus. O grupo sufriu varios cambios de membros dende a súa formación, con antigos membros como os vocalistas Jonny Craig e Kurt Travis.

## Traxectoria
O grupo publicou o seu EP de estrea *Whatever I Say Is Royal Ocean* en 2006 e asinou co selo Rise Records. O seu álbum de estudio de estrea titulouse *Downtown Battle Mountain* e foi publicado en maio de 2007. Craig e o guitarrista Sean O'Sullivan deixaron o grupo sendo substituídos por Kurt Travis e Zachary Garren respectivamente. Publicaron o seu segundo álbum homónimo en agosto de 2008. O vocalista Jon Mess e o baixo Eric Lodge deixaron o grupo antes da publicación do álbum, sendo Jason Ellis o substituto de Lodge. *Happiness*, o terceiro álbum de estudio do grupo, publicouse en xuño de 2009.

No ano 2010 Jonny Craig, Jon Mess e Eric Lodge volveron ó grupo e gravaron o seu cuarto álbum de estudio, *Downtown Battle Mountain II* (2011). Craig e Lodge marcharon do grupo ó ano seguinte, mentres que o antigo vocalista de Tides of Man, Tilian Pearson, o baixo Tim Feerick e o guitarrista Josh Benton uníronse ó grupo. Publicaron o seu quinto álbum de estudio, *Acceptance Speech* en 2013. Benton deixou o grupo pouco despois da publicación deste álbum. O seu sexto álbum, *Instant Gratification*, publicouse en abril de 2015. Ó ano seguinte publicaron o seu sétimo álbum, *Mothership*, que chegaría ó posto número 13 da lista *Billboard* 200. En 2017 publicaron unha versión do sinxelo de Bruno Mars "That's What I Like" para o álbum *Punk Goes Pop Vol. 7* e formaron parte da xira Vans Warped Tour. Publicaron o seu oitavo álbum de estudio titulado *Artificial Selection* en xuño de 2018, que acadou o posto número 15 da lista *Billboard* 200.

## Estilo musical
O seu estilo musical foi descrito dentro dos xéneros do post-hardcore, math rock, rock experimental, rock progresivo, screamo, jazz fusión e emo. A crítica comparou o grupo con outros como the Fall of Troy, Alexisonfire e Circa Survive.

## Membros
* Jon Mess – voz sucia (2005–2008; 2010–)
* Matt Mingus – batería, percusión (2005–)
* Will Swan – guitarra, teclado, coros (2005–), voz rapeada (2009–2016; 2020–), voz sucia (2008–2010)
* Tim Feerick – baixo (2009–2010; 2012–)
* Tilian Pearson – voz (2012–), voz sucia (2020–)

**Liña temporal**

## Discografía
### Álbums de estudio
### EPs
* *Whatever I Say Is Royal Ocean* (2006)

### Álbums de directos
* *Live at Bamboozle 2010* (2010)
* *Tree City Sessions* (2016)

## Notas
Segar's Roll

O '''''Segar's Roll'''* é un armorial inglés que data de arredor de 1282. O orixinal perdeuse contra mediados do século XVII, mais consérvanse varias copias, algunha delas en facsímile. Nel documéntase o testemuño máis antigo coñecido do escudo de Galiza.

## Características 
Este armorial era un auténtico rolo de armas (*roll of arms*) cuxo pergamiño medía uns 2,97&nbsp;m de longo e 15&nbsp;cm de largo. Recibe o nome do seu último propietario, William Segar, e datouse grazas á aparición dun personaxe que sucedeu na súa casa en 1281 e doutros dous que finaron no ano seguinte.

Aínda que o orixinal desaparecera a mediados do século XVII, del fixéronse cinco copias, catro ilustradas e unha brasonada. A máis fiel e temperá copia facsimilar foi realizada contra 1600 e consérvase na que é a máxima autoridade heráldica de Inglaterra: o College of Arms. Unha segunda copia facsimilar, mais de inferior cualidade, áchase na Society of Antiquaries of London e data de 1640. Das dúas ilustradas que restan, ambas sen corar, unha está tamén no College of Arms e a outra na Biblioteca Británica, datando dos anos 1600 e 1605 respectivamente. Por último, a brasonada atópase no Stratford Shakespeare Trust.

Tiña pintados 212 escudos de armas en ringleiras de catro, pertencentes a reis e a diferentes estamentos da nobreza inglesa. Xunto a outros escudos de monarquías europeas aparece a primeira representación coñecida do escudo de Galiza: tres cálices de ouro sobre un campo de azur. Trátanse dunhas armas falantes, pois indubidabelmente o autor do Segar atribuíu ó «*rey de Galyce*» o símbolo do cáliz debido á proximidade fonética existente na lingua anglonormanda entre «Galice» (Galiza) e «calice» (cáliz).

## Galería de imaxes 
## Notas 
;Referencias

## Véxase tamén 
### Bibliografía 
* 
* 
* 

### Outros artigos 
* *Sherborne Missal''

### Ligazóns externas 
*
Gus Grissom

**Virgil Ivan "Gus" Grissom**, nado en Mitchell, Indiana, o 3 de abril de 1926 e finado o 27 de xaneiro de 1967, foi un astronauta estadounidense que formou parte das misións Mercury-Redstone 4 e Gemini 3.

## Traxectoria 
Grissom graduouse en enxeñería mecánica pola Universidade Purdue. Recibiu as súas ás como membro da Forza Aérea en marzo de 1951. Acadou o rango de tenente coronel, voou en 100 misións de combate na guerra de Corea. Ao seu regreso aos Estados Unidos, en 1952, foi nomeado instrutor de avións a reacción en Bryan (Texas). En agosto de 1955 entrou no Instituto Tecnolóxico da Forza Aérea na base Wright-Patterson, en Ohio. En outubro de 1956 deu clases na escola de pilotos de proba da base Edwards, volvendo a Wright-Patterson en maio de 1957 como piloto de probas.

Grissom foi un dos sete astronautas seleccionados pola NASA en abril de 1959 para o proxecto Mercury. Pilotou a cápsula Liberty Bell 7 durante a misión suborbital Mercury-Redstone 4 o 21 de xullo de 1961, un voo que durou 15 minutos e 37 segundos. Foi comandante da primeira misión tripulada do programa Gemini o 23 de marzo de 1965, a Gemini 3, unha misión na que a cápsula deu tres voltas á Terra.

Virgil Grissom faleceu o 27 de xaneiro de 1967 durante unha proba en terra da cápsula Apollo ao incendiarse o seu interior e non poder escapar. En honor aos astronautas falecidos a proba sería denominada Apollo 1.

## Notas 
## Véxase tamén 
### Outros artigos 
*Mercury-Redstone 4
*Gemini 3
*Apollo 1
Geosynchronous Space Situational Awareness Program

**Geosynchronous Space Situational Awareness Program** ou **GSSAP**, tamén coñecido como **Hornet**, é un sistema clasificado de satélites de recoñecemento estadounidense.

## Características 
O sistema foi desenvolvido en segredo pola Forza Aérea e a empresa Orbital Sciences para proporcionar capacidade de recoñecemento cerca da órbita xeoestacionaria. Os satélites GSSAP usan o bus GeoStar-1 e dispoñen de sensores electroópticos cos que recoller información doutros satélites en órbita. Os GSSAP poden manobrar para achegarse ou alonxarse doutros satélites. O primeiro par de satélites GSSAP foi lanzado en 2014 mediante un Delta IV.

## Historial de lanzamentos 
## Notas 
## Véxase tamén 
### Outros artigos 
*Delta IV
Aleksei Gubarev

**Aleksei Aleksandrovich Gubarev**, nado en Gvardeitsy (Samara) o 29 de marzo de 1931 e finado o 21 de febreiro de 2015, foi un cosmonauta soviético que formou parte das misións Soiuz 17 e Soiuz 28.

## Traxectoria
En 1950 Gubarev entrou na Escola de Aviación Naval. Serviu na Forza Aérea Soviética despois de graduarse en 1952. En 1961 graduouse na Academia Gagarin da Forza Aérea e foi asignado a unidades de aviación do Mar Negro. En 1963 comezou o adestramento de cosmonauta e participou nas misións Soiuz 17 e Soiuz 28, pasando un total de 37,48 días no espazo. Deixou o corpo de cosmonautas en 1981. Faleceu o 21 de febreiro de 2015.

## Notas 
## Véxase tamén 
### Outros artigos 
*Soiuz 17
*Soiuz 28
Oronzio Gabriele Costa

**Oronzio Gabriele Costa**, nado en Alessano, Lecce, Puglia, Reino de Nápoles, e finado o 26 de agosto de 1787 en Nápoles, 

Tras sufrir persecución política pola súa adhesión ao goberno constitucional de 1820-21 regresou a Nápoles onde ocupou a cátedra de Zooloxía na Universidade. En 1849, de novo debido ás súas ideas políticas liberais, foi apartado do posto que lle foi devolto só despois da unificación de Italia, en 1861.

Foi o fundador do *Giornale meteorologico economico* (anos 20 do século XIX), e da Accademia Degli Aspiranti Naturalisti (1841).

Escribiu 126 artigos sobre diversos temas, principalmente de entomoloxía, e en 1846 exerceu como presidente da Accademia Pontaniana en Nápoles.

Os seus dous fillos, Achille Costa e Giuseppe Costa, foron os dous coñecidos zoólogos. O primeiro deles sucedeuno como catedrático de Zooloxía na Universidade de Nápoles.

## Algunhas publicacións 
Existeu gran confusión polos detalles da publicación do seu traballo máis importante, a *Fauna del Regno di Napoli* (título completo: *Fauna del Regno di Napoli, ossia, enumerazione di tutti gli animali che abitano le diversas rexións deste rexime e le acque che le bagnano*), publicado postumamente, escrito en colaboración co seu fillo, Achille. Taeger e Blank afirman que nalgúns dos traballos, Oronzio era só o editor, sendo Achille o autor real, cuxo nome aparece na páxina de título.

* *Fauna Vesuviana* (1827). 
* *Fauna di Aspromonte* (1828). 
* *Fauna del Regno di Napoli 1829 – 1886* (continuada despois da súa morte polo seu fillo Achille Costa).

## Algúns taxons descritos por Costa 
**Dactylopius* Costa, 1829 - xénero de insectos himenópteros, o tipo da familia dos dactilopíidos.
**Acinipe calabra* Costa, 1828 - insecto ortóptero da familia dos panfáxidos.
**Alburnus albidus* Costa, 1838 – peixe da familia dos ciprínidos.
**Cyclosa insulana* (Costa, 1834) - araña da familia dos araneidos.
**Dactylopius coccus* Costa, 1835 - insecto himenóptero da familia os dactilopíidos.
**Himacerus mirmicoides* Costa, 1834 - insecto heteróptero da familia dos nábidos.
**Nemesia meridionalis* (Costa, 1835) - araña da familia dos nemesíidos.
**Prionotropis appula* Costa, 1836 - insecto ortóptero da familia dos panfáxidos.
**Clinidium canaliculatum* (Costa, 1839) - insecto coleóptero da familia dos risódidos.

## Taxons denominados na súa honra 
* *Alpaida costai* Levi, 1988 - araña da familia dos araneidos.
* *Esunculus costai* Kaup, 1856 - sinónimo de *Albula vulpes* Linnaeus, 1758, peixe da familia dos albúlidos.
* *Italopodisma costai* Targioni-Tozzetti, 1881 - insecto ortóptero da familia dos acrídidos.

## Abreviaturas 
As abreviuaturas **Costa** e **O. G. Costa** empréganse para recoñecer a Oronzio Gabriele Costa como autoridade na descrición e taxonomía en zooloxía.

## Notas 
## Véxase tamén 
### Bibliografía 
* 
* 
* 
* 

### Ligazóns externas 
* Biografía .
* Lista das súas publicacións en BHL.
* Textos das súas obras publicadas en GDZ (Göttinger DigitalisierungsZentrum), Göttingen State and University Library.
Franca Rame

**Franca Rame**, nada en Parabiago (Lombardía) o 18 de xullo de 1929 e finada en Milán o 29 de maio de 2013, foi unha actriz de teatro, escritora e política italiana.
## Traxectoria 
Naceu en Parabiago, nunha familia cunha longa e extensa tradición teatral. Debutou no teatro en 1951. Pouco despois, coñeceu a Dario Fo, dramaturgo italiano, e casaron en 1954. O seu fillo, Jacopo Fo naceu o 31 de marzo de 1955. En 1958, fundou xunto co seu marido a compañía teatral *Dario Fo-Franca Rame* en Milán, Fo era o director e escritor, e Rame a actriz protagonista e administradora. Un ano máis tarde estreaban a peza de Fo *Gli arcangeli non giocano a flipper*.

Rame continuou traballando con Fo en numerosas obras de teatro e en varias compañías de teatro, alcanzando un éxito popular. A partir de 1968 o matrimonio crea un colectivo teatral independente, por razóns políticas e ideolóxicas, onde actuou en obras teatrais satíricas e de contracultura moi comprometidas, lembrando a *Morte accidental dun anarquista* e *Non si paga, non si paga!*. Xunto co seu marido apoiou a organización italiana *Soccorso Rosso Militante*.

Nos anos 70 participou no movemento feminista interpretando os seus propios textos: *Tutta casa*, *letto e chiesa*, *Grasso è belo*!, *La madre*.

En marzo de 1973, foi secuestrada por un grupo de extrema dereita e violada, sufrindo múltiples e importantes feridas. Posteriormente escribiu o monologo *Lo stupro* (A violación), inspirado na súa experiencia persoal.

Nas eleccións xerais de Italia de 2006 foi candidata ao Senado por Piamonte, Lombardía, Véneto, Emilia-Romaña, Toscana e a Umbría entre as filas do partido político Italia dei Valori. Foi elixida senadora en Piamonte. Tamén en 2006, Antonio Di Pietro propúxoa ao cargo de Presidenta da República. Recibiu vinte e catro votos.

Deixou o Senado en 2008. En 2009, xunto co seu marido Dario Fo escribiu a súa autobiografía ''Una vita all'improvvisa''.

Faleceu en Milán o 29 de maio de 2013, aos 83 anos.

## Notas 
## Véxase tamén 
### Ligazóns externas 
* Páxina oficial de Franca Rame (en italiano).
The Hunt (filme de 2020)

***The Hunt*** é un filme estadounidense de terror satírico de 2020 dirixido por Craig Zobel e escrito por Nick Cuse e Damon Lindelof. Está protagonizado por Betty Gilpin, Ike Barinholtz, Amy Madigan, Emma Roberts, Ethan Suplee e Hilary Swank. Jason Blum foi o produtor baixo o selo de Blumhouse Productions, xunto con Lindelof. Tanto Zobel como Lindelof dixeron que o filme serve como unha sátira da profunda división política nos Estados Unidos entre a esquerda e a dereita.

A estrea do filme estaba prevista orixinalmente para o 27 de setembro de 2019. Porén, por mor dos tiroteos masivos de Dayton e El Paso en agosto de 2019, Universal Pictures decidiu adiar a estrea. *The Hunt* estreouse nos cinemas dos Estados Unidos o 13 de marzo de 2020. Recibiu valoracións dispares por parte da crítica e recadou 6 millóns de dólares. A limitada recadación foi atribuída á pandemia por coronavirus de 2019-2020, que provocou o peche mundial das salas de cinema. Universal fixo que o filme estivese dispoñible dixitalmente só unha semana despois da estrea nos cinemas.

## Personaxes 
* Betty Gilpin como Crystal Creasey
* Ike Barinholtz como Moses "Staten Island"
* Amy Madigan como Miranda "Ma"
* Emma Roberts como Yoga Pants
* Ethan Suplee como Gary
* Hilary Swank como Athena Stone
* Justin Hartley como Shane
* Glenn Howerton como Richard
* Sturgill Simpson como Mr. Whimper "Vanilla Nice"
* Wayne Duvall como Don
* Kate Nowlin como Molly "Big Red"
* Sylvia Grace Crim como Dead Sexy
* Chris Berry como Boxer "Target"
* Walker Babington como Bandana Man
* Jason Kirkpatrick cmo Randy
* Teri Wyble como Liberty
* Macon Blair como Oliver "Fauxnvoy"
* Reed Birney como Julius "Pop"
* Usman Ally como Crisis Mike
* J. C. MacKenzie como Paul
* Steve Coulter como Ted "The Doctor"
* Dean West como Martin
* Steve Mokate como Sgt. Dale
* Hannah Aline como Kelly "Flight Attendant"
* Tadasay Young como Nicole
* Jim Klock como Cpt. O'Hara

## Notas 
## Véxase tamén 
### Ligazóns externas 
*
Lingua atanque

O **atanque** ou **kankuamo**, tamén coñecida como lingua **kankwe** e **kankui**, é unha lingua extinta de Colombia da familia chibcha. Era falada polo pobo kankuamo, que habita na Serra Nevada de Santa Marta, mais os derradeiros falantes nativos morreron arredor do ano 1960.

## Véxase tamén 
### Bibliografía 
* Celedon, Rafael *Vocabulario de la lengua atanqués (kankuamo/kankui)* (1892)
Pobo kankuamo

Os **kankuamos**, tamén chamados **kankuaka**, **kankui** ou **kankuané**, son un pobo indíxena de Colombia que habita na área que abrangue dende as ladeiras meridionais da Serra Nevada de Santa Marta até o norte do departamento de Cesar, nos correxementos de Atánquez, Guatapurí, Chemesquemena, Los Haticos, La Minha e Río Seco. O pobo kankuamo, cuxa poboación se estimou nunhas 15&nbsp;000 persoas no ano 2006, falan o "sánha", unha variedade da lingua atanque da familia lingüística chibcha. As súas leis baséanse na natureza e consideran a Serra Nevada de Santa Marta, a montaña costeira máis alta do mundo, como sagrada. Na súa lingua nativa chámana *Umunukunu*. Moitos kankuamo, a maioría deles comerciantes, non falan a súa lingua nativa.
250px|miniatura|Serra Nevada de Santa Marta, fogar do pobo kankuamo.

## Notas 
## Véxase tamén 
### Outros artigos 
* Pobos indíxenas de Colombia
### Ligazóns externas 
* Páxina oficial do cabido kankuamo
Rebelle

***Rebelle*** é un filme canadense de 2012 escrito e dirixido por Kim Nguyen e protagonizado por Rachel Mwanza, Alain Lino Mic Eli Bastien e Serge Kanyinda. Conta historia dunha nena soldado que é obrigada a participar nunha guerra civil en África, e que é criada para converterse en bruxa. O filme era foi rodado principalmente na República Democrática do Congo, en francés e lingala.

Logo da súa estrea no Festival Internacional de Cinema de Berlín, o filme recibiu valoracións positivas da crítica. Gañou varios galardóns e foi nomeado para o Óscar ó mellor filme en lingua non inglesa na 85ª edición dos premios.

## Sinopse 
Durante unha guerra civil na África subsahariana, unha nena de doce anos chamada Komona é secuestrada polas forzas rebeldes para convertela nun soldado ás ordes dun señor da guerra coñecido como o Gran Tigre. Os rebeldes obrigan a Komona a matar os seus propios pais. Entón, é enviada a unha illa deserta con moitos outros nenos. Ensínanlles a empregar armas grandes e obríganos a ir á guerra cos rebeldes. Tras beber saiba comeza a experimentar ilusións. Cando as súas visións permiten que sobreviva a un ataque é considerada unha nena bruxa e o Gran Tigre vea como un recurso, que tamén intenta converter na súa concubina.

## Personaxes 
* Rachel Mwanza como Komona
* Alain Lino Mic Eli Bastien como Commandant-rebelle
* Serge Kanyinda como Magicien
* Mizinga Mwinga como Grand Tigre Royal
* Ralph Prosper como Boucher
* Jean Kabuya como School camp coach
* Jupiter Bokondji como Royal Tiger sorcerer
* Starlette Mathata como nai de Komona
* Alex Herabo como pai de Komona
* Dole Malalou como Coltan dealer
* Karim Bamaraki como Biker

## Notas 
## Véxase tamén 
### Outros artigos 
* Filmes do Canadá propostos ó Óscar ó mellor filme internacional
* Filmes propostos ó mellor filme internacional na 85ª edición dos Óscar

### Ligazóns externas 
* 
* Ficha en RottenTomatoes
Incendies

***Incendies*** é un filme canadense de 2010 dirixido por Denis Villeneuve, quen tamén escribiu o guión xunto con Valérie Beaugrand-Champagne. É unha adaptación da obra homónima de Wajdi Mouawad e está protagonizado por Lubna Azabal, Mélissa Désormeaux-Poulin, Maxim Gaudette e Rémy Girard. Estreouse nos Festivais de Cinema de Venecia e Toronto en setembro de 2010 e no Quebec o 17 de setembro de 2010. Recibiu a aclamación da crítica no Canadá e conseguiu numerosos premios. No 2011, foi nomeado ó Óscar ó mellor filme en lingua non inglesa na 83ª edición dos premios.

## Sinopse 
Tralo falecemento de Nawal Marwan, unha inmigrante canadense, os seus dous fillos, Jeanne e Simon, reúnense co notario Jean Lebel, empregador da súa nai e amigo da famlia. O testamento de Nawal fai referencia a unha promesa incumprida, negándolle a ela unha lápida e un cadaleito a non ser que Jeanne e Simon rastrexen o seu misterioso irmán, do que descoñecían a súa existencia, e o seu pai, a quen crían morto.

## Personaxes 
* Lubna Azabal como Nawal Marwan
* Mélissa Désormeaux-Poulin como Jeanne Marwan
* Maxim Gaudette como Simon Marwan
* Rémy Girard como Jean Lebel
* Abdelghafour Elaaziz como Abou Tarek/Nihad "Nihad de Mai" Harmanni
* Allen Altman como Notary Maddad
* Mohamed Majd como Chamseddine
* Nabil Sawalha como Fahim
* Baya Belal como Maika
* Bader Alami como Nicolas
* Karim Babin como garda de Chamseddine
* Anthony Ecclissi como Lifeguard
* Joyce Raie como Student Journalist
* Yousef Shweihat como Sharif
* Celine Soulier como xornalista francés
* Mher Karakashian como asistente de Chamseddine

## Notas 
## Véxase tamén 
### Outros artigos 
* Filmes do Canadá propostos ó Óscar ó mellor filme internacional
* Filmes propostos ó mellor filme internacional na 83ª edición dos Óscar

### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en Metacritic 
* Ficha en RottenTomatoes
Umberto Guidoni

**Umberto Guidoni**, nado en Roma (Italia) o 18 de agosto de 1954, é un astronauta italiano que formou parte das misións STS-75 e STS-100.

## Traxectoria
Guidoni graduouse en física e ten un doutoramento en astrofísica pola Universidade de Roma en 1978. Fixo o posdoutoramento sobre física do plasma no Centro de Investigación Termonuclear do CNEN entre 1979 e 1980.

En 1989 uniuse á Oficina de Astronautas da Axencia Espacial Italiana. Participou como especialista de carga nas misións STS-75 e STS-100. Entrou no corpo de astronautas da ESA en agosto de 1998. En xullo de 2004 Umberto chegou a ser membro do Parlamento Europeo.

## Notas 
## Véxase tamén 
### Outros artigos 
*STS-75
*STS-100
J'ai tué ma mère

'''''J'ai tué ma mère''''' é un filme canadense de 2009 escrito e dirixido por Xavier Dolan. O filme atraeu a atención da prensa internacional cando gañou tres premios na sección Director's Fortnight no Festival Internacional de Cinema de Cannes de 2009. Logo de ser proxectado no festival, o filme recibiu unha grande ovación en pé do público. Estreouse en 12 cinemas no Quebec e en 60 en Francia.

## Sinopse 
Hubert é un adolescente de dezaseis anos que vive nun suburbio de Montreal coa súa nai, Chantale, que se divorciou do pai de Hubert, Richard, cando el era aínda un neno. O pai non participa na educación e Hubert explica que a nai casou e concibiuno porque iso é o que se espera en xeral das mulleres. Ao adolescente amólalle todo da súa nai, basicamente vea como unha persoa vulgar, inmatura e de mal gusto.

No colexio reciben a tarefa de entrevistar os pais para logo facer unha estatística sobre cuestións como a profesión dos proxenitores e os ingresos do fogar. Hubert séntese avergoñado e para evitar facer o traballo dille á profesora Julie Cloutier que a súa nai morreu. Máis tarde Cloutier descobre que iso non é certo e expresa esa mentira como "mataches a túa nai".

## Personaxes 
* Xavier Dolan como Hubert Minel
* Anne Dorval como Chantale Lemming
* Suzanne Clément como Julie Cloutier
* François Arnaud como Antonin Rimbaud
* Niels Schneider como Éric
* Patricia Tulasne como Hélène Rimbaud
* Pierre Chagnon como Richard Minel
* Monique Spaziani como Denise
* Benoît Gouin como director Nadeau

## Notas 
## Véxase tamén 
### Outros artigos 
* Filmes do Canadá propostos ó Óscar ó mellor filme internacional
* Filmes propostos ó mellor filme internacional na 82ª edición dos Óscar

### Ligazóns externas 
* 
* Ficha en AllMovie 
* Ficha en RottenTomatoes
Zhugderdemidiyn Gurragcha

**Zhugderdemidiyn Gurragcha**, nado en Gurvanbulag (distrito de Bulgan) o 5 de decembro de 1947, é un astronauta mongol que formou parte da misión Soiuz 39.

## Traxectoria
Gurragcha graduouse en enxeñería aeronáutica na Academia de Enxeñería Militar de Zhukovsky. Pertenceu á Forza Aérea de Mongolia e no ano 2000 foi Secretario de Defensa. Foi parte da misión Soiuz 39, pasando 7,86 días no espazo.

## Notas 
## Véxase tamén 
### Outros artigos 
*Soiuz 39
Sidney M. Gutierrez

**Sidney McNeill Gutierrez**, nado en Albuquerque (Novo México), o 27 de xuño de 1951, é un astronauta estadounidense retirado que formou parte das misións STS-40 e STS-59.

## Traxectoria
Gutierrez graduouse en enxeñería aeronáutica pola Academia da Forza Aérea dos Estados Unidos en 1973 e é máster en xestión polo Colexio Webster en 1977.

Foi seleccionado pola NASA en maio de 1984, chegando a ser oficialmente astronauta en xuño de 1985 tras un ano de adestramento. Participou nas misións STS-40 e STS-59, pasando 20,34 días no espazo. Deixou a NASA en setembro de 1994.

## Notas 
## Véxase tamén 
### Outros artigos 
*STS-40
*STS-59
Chris Hadfield

**Chris Austin Hadfield**, nado en Sarnia (Ontario), o 19 de agosto de 1959, é un astronauta canadense que formou parte das misións STS-100, STS-74 e Soiuz TMA-07M e participou na Expedición 34 e a Expedición 35 á Estación Espacial Internacional.

## Traxectoria
Hadfield graduouse en enxeñería mecánica polo Real Colexio Militar de Kingston, Ontario, en 1982. Levou a cabo investigacións como posgraduado na Universidade de Waterloo tamén en 1982 e é máster en sistemas de aviación pola Universidade de Tennessee en 1992.

Foi seleccionado como astronauta pola Axencia Espacial Canadense en xuño de 1992, participando nas misións STS-100, STS-74 e Soiuz TMA-07M e sendo membro das expedicións 34 e 35 á Estación Espacial Internacional. Pasou un total de 165,68 días no espazo.

## Notas 
## Véxase tamén 
### Outros artigos 
*STS-100
*STS-74
*Soiuz TMA-07M
*Expedición 34
*Expedición 35
Día Internacional do Riso

O **Día Internacional do Riso** celébrase dende 1998 o primeiro domingo  do mes de maio .
 
## Historia 
A súa orixe esá na India, na cidade de Bombai o doutor Madan Kataria tras constatar que "os pacientes que se recuperan mellor son os que están máis ledos"  en 1995 comezou a ensinar un ioga específico baseado na riso "sen razón" que permite a liberación de endorfinas, a pretensión era encarnar a paz mundial  , as celebracións consisten en xente que se axunta para rir. Na India as celebracións parten dos aproximadamente 8000 clubs do ioga do riso. Fóra da India a primeira celebración foi en Copenhague no ano 2000 na que se axuntaron 10000 persoas a rir na praza do concello. En Francia a primeira celebración foi en 2003. 

## Notas
Verena Holmes

**Verena Winifred Holmes**, nada  en Highworth, Ashford, Kent o 23 de xuño de 1889 e finada en Sussex o 20 de febreiro de 1964,  foi unha enxeñeira mecánica inglesa e inventora, primeira muller elixida membro na Institución de Enxeñeiros Mecánicos (1924). Firme partidaria das mulleres na enxeñaría, foi unha das primeiras membros da Women's Engineering Society (WES) e a súa presidenta en 1931, sendo a primeira enxeñeira en exercicio que ocupou a presidencia da sociedade.

## Traxectoria 
Verena Holmes era filla de Florence Mary Holmes e Edmond Gore Alexander Holmes, inspector xefe das escolas primarias de Inglaterra. O seu irmán Maurice Gerald Holmes (1885-1964) converteuse nun destacado funcionario británico.

Holmes obtivo un emprego construíndo hélices de madeira na Compañía Integral de Hélices, Hendon, despois de graduarse na Escola Secundaria para Nenas de Oxford.

Tomou clases nocturnas no Instituto Técnico de Shoreditch e asistiu a un colexio técnico en Lincoln; serviu como aprendiz  e debuxante antes de graduarse no Colexio de Enxeñaría de Loughborough en 1922.

**Carreira profesional**

As súas especialidades técnicas incluían motores mariños e de locomotoras, motores diésel e de combustión interna. Converteuse en membro asociado da Institución de Enxeñeiros Mariños en 1924 e foi admitida na Institución de Enxeñeiros de Locomotoras en 1931.

Traballou en Research Engineers Ltd. de 1932 a 1939, período durante o cal desenvolveu e patentou moitos inventos, entre eles o aparello neumotórax de Holmes e Wingfield para o tratamento de pacientes con tuberculose, un faro de cirurxián, unha válvula de asento para locomotoras de vapor e válvulas rotativas para motores de combustión interna. Tiña patentes para 12 inventos de dispositivos médicos así como compoñentes de motores.

Durante a segunda guerra mundial traballou no armamento naval e en 1940 converteuse en asesora de Ernest Bevin, o ministro de traballo, sobre a formación dos traballadores da munición. Estivo moi involucrada no fomento e o apoio ás mulleres na enxeñaría. Xunto con Caroline Haslett e Claudia Parsons, participou activamente na Women's Engineering Society fundada en 1919. Serviu a esa sociedade en varios postos, incluíndo o de presidenta en 1930 e 1931.

Desde 1969, a Women's Engineering Society apoiou unha conferencia anual Verena Holmes que se deu en varios lugares de Gran Bretaña a nenos de nove a once anos para fomentar o interese na enxeñaría, aínda que agora o programa está pechado. A Institución de Enxeñeiros Mecánicos (IMechE)  cambiou o nome do Premio á Igualdade e a Diversidade polo de Verena Winifred Holmes Award na súa memoria.

## Notas 
## Véxase tamén 
### Outros artigos 
* Historia das mulleres na enxeñería
Burgundy School of Business

A **Burgundy School of Business** é unha escola de negocios con vocación internacional, con campus propios en París, Lión e Dijon.

## Descrición 
Esta institución foi fundada en 1899. Imparte unha trintena de programas formativos -entre másters, MBA e formación para altos directivos- que contan coa tripla acreditación internacional de CGE, AACSB e EQUIS. 

A escola, cunha rede de 17.000 antigos alumnos, recibe anualmente ao redor de 2.700 estudantes.

## Notas 
## Véxase tamén 
### Ligazóns externas 
* Sitio oficial
Javier Paz

**Francisco Javier Paz Carbajales**, nado no Carballiño, é un empresario e expiloto de rallys galego. 

Logrou oito vitorias no Campionato de Galicia de Rally nos anos 90.

## Traxectoria 
### Traxectoria deportiva 
En 1992 logrou subir ao podio do Rally Rías Baixas en terceira posición e ao ano seguinte quedou segundo no Rally do Lacón. Na tempada 1996, cun Ford Escort RS Cosworth e con Moncho Seoane como copiloto, conseguiu a súa primeira vitoria, no Rally do Albariño. Ese mesmo ano gañou outros tres rallys (Lacón, Lalín e Porriño), pero non foi suficiente para gañar o título de campión, que acabou nas mans de Germán Castrillón. Na tempada seguinte logrou dúas vitorias (Lacón e Ferrol) e rematou subcampión por detrás de Javier Piñeiro. En 1998 gañou o Rally do Cocido, así como o 32º Rally do Lacón, a súa última vitoria.

En 2001 disputou sen moito éxito o Campionato de España de Rallys cun Renault Clio. En 2006 volveu competir, tras varios anos sen facelo, e disputou numerosos rallys durante os seguintes anos, tanto do Campionato de Galicia, como do Campionato de España, ademais do Rally de Catalunya (Campionato do Mundo), conseguindo algúns podios nas probas galegas.

### Traxectoria empresarial 
No terreo empresarial adicouse ao sector madeireiro. En 2009 foi acusado dun delito de fraude fiscal ocorrido no ano 2000. Aínda que foi absolto nun primeiro momento, acabou sendo declarado culpable e condenado a un ano de prisión e a pagar 130.865 euros de multa. Aínda que se declarou insolvente, o fiscal do Estado considerou que tal insolvencia non existía e pediu o seu ingreso en prisión en 2011.

## Palmarés 
### Resultados no Campionato de Galicia de Rally 
## Notas
Global Precipitation Measurement

**Global Precipitation Measurement**, tamén coñecido polo seu acrónimo **GPM** e como **GPM-Core**, é un satélite artificial conxunto na NASA e a JAXA lanzado o 27 de febreiro de 2014 mediante un foguete H-IIA desde o Centro Espacial de Tanegashima.

## Características 
GPM é unha continuación da misión TRMM para estudar a precipitación na Terra mediante un radar e un radiómetro de microondas. O satélite é o compoñente central dun sistema de satélites para estudar a precipitación globalmente. O radar de GPM funciona a 13,6 e 35,5 GHz

GGTS 1 debería ter sido sucedido por un satélite xemelgo, GGTS 2, pero perdeuse debido ao fallo do foguete lanzador.

## Notas 
## Véxase tamén 
### Outros artigos 
* H-IIA